Preĝejo Stefano la 1-a (Tahitótfalu)

La paroĥa preĝejo Stefano la 1-a (Hungario) estas religia historia monumento en vilaĝo Tahitótfalu (Hungario).

 Historio 
En la iama vilaĝo Tótfalu la loĝantoj kalvinaniĝis dum dominado de turkoj. Poste la sporadaj katolikoj apartenis al paroĥo de Dunabogdány, ekde 1778 al Szigetmonostor. En Tótfalu oni fondis paroĥon en 1801 kaj kapelo estis konstruita el lomoj, tamen ĝi havis orgenon. Nova didomo konstruiĝis en 1813. Pro incendio ĝi bruldetruiĝis, sed plene rekonstruiĝis post ok jaroj. En 1885 flanka altaro estis konstruita kaj en 1889 la plena preĝejo estis renovigita. En la sekva jaro pli nova incendio detruis ambaŭ kirkojn kaj 130 loĝdomojn. La necesaj renovigaj laboroj tuj komenciĝis. La sekvaj renovigaj laboroj okazis en 1921, interne la muroj estis pentritaj en 1934. Oni aĉetis harmoniumon anstataŭ la malbona orgeno en 1966. La eksteraj muroj estis renovigitaj en 1978, la internaj muroj en 1993. Elektrona orgeno estis aĉetita en 1996.
eta|

 Konstruaĵo 
La preĝejo situas sola en korto, kiu estas ĉe stratangulo. La fasado estas simetria, meze plej supre la turo altiĝas. La turpinto estas plurlatera piramido. Meze malsupre estas la rektangula enirejo, pli supre granda fenestro videblas. La navo finiĝas en rektangula absido, pli malalta kaj pli mallarĝa, ol la navo. Maldekstre sakristio aliĝas al la navo. Interne estas videblaj lignaj reliefoj pri Johano Paŭlo la 2-a kaj József Mindszenty, lignaj statuoj pri Patrona Hungaria kaj Koro de Jesuo. Super la ĉefaltaro estas ronda mozaiko pri Stefano la 1-a.

Kermeso okazas en la 20-an de aŭgusto.

 Fontoj 
 hungare kun fotoj
 hungare kun fotoj
 hungare kun foto
 katolika leksikono
eta|maldekstre|

Tahitótfalu
Tahitótfalu